PARANTUMISKOULU
Mies ja surkastunut käsi
Hei. Tämä on Parantumiskoulu ja minä olen pastori Jaanus Ringmäe.
Näissä lähetyksissä tutkimme Jumalan sanaa yhdessä.
Näin sinäkin voit parantua, mikäli olet sairas. Jos taas olet terve, -
voit suhtautua Jumalan sanaan kuin sydämeen otettavaan rokotukseen.
Raamatun mukaan Jumalan sana onkin lääkettä.
Sananl. 4:20-22 sanoo: -
"Poikani, kuuntele minun puhettani, kallista korvasi minun sanoilleni.
...ne ovat elämä sille, joka ne löytää, lääke..hänen ruumiillensa."
Eli tiedät Jumalan sanan olevan lääkettä, kunhan painat -
huolellisesti mieleen sekä lukemasi että kuulemasi Jumalan sanan.
Suosittelen sinua etsimään esiin kaikki lukemani Raamatun kohdat, -
jotta lähetyksen jälkeen voit itse syventyä niihin vielä tarkemmin -
ja niin Jumalan sana saa toimia lääkkeenäsi.
Pinnallinen kuuntelu ei yleensä muuta elämää, vaan se vaatii -
Jumalan sanaan syventymistä. Olen lähetyksissämme käynyt läpi -
kertomuksia, joissa Jeesus parantaa yhden tai useampia ihmisiä.
Tutkimme myös, mitä ihmiset silloin tekivät ja mitä voimme siitä oppia.
Haluan tänään kiinnittää huomiomme kielteisiinkin asioihin, kuten -
parantumisia läheltä seuranneiden ihmisten negatiivisiin asenteisiin.
Näin varmistamme, ettei ainakaan oma asenteemme ole väärä...
Tänään käyn läpi tarinaa miehestä, jonka käsi oli surkastunut.
Katsotaan, miten Jumala hänet paransi - ja mitä muut tekivät...
Kirjataan tämä otsikoksi.
MIES JA SURKASTUNUT KÄSI
Kertomus miehestä, jonka toinen käsi oli surkastunut.
Luen tarinan eri evankeliumeista, jotta kuulemme myös eri näkökulmia.
Katsotaan ensin, minkälaisen näkökulman Matt. 12:9-15 tarjoaa.
"Ja hän lähti sieltä ja tuli heidän synagoogaansa.
Ja katso, siellä oli mies, jonka käsi oli kuivettunut.
Niin he kysyivät häneltä sanoen: "Onko luvallista sapattina parantaa?"
voidaksensa nostaa syytteen häntä vastaan.
Niin hän sanoi heille: "Kuka teistä on se mies, -
joka ei, jos hänen ainoa lampaansa putoaa sapattina kuoppaan, -
tartu siihen ja nosta sitä ylös?
Kuinka paljon suurempiarvoinen onkaan ihminen kuin lammas!
Sentähden on lupa tehdä sapattina hyvää."
Sitten hän sanoi miehelle: "Ojenna kätesi!" Ja hän ojensi; -
ja se tuli entiselleen, terveeksi niinkuin toinenkin.
Niin fariseukset lähtivät ulos ja pitivät neuvoa häntä vastaan, -
surmataksensa hänet.
Mutta kun Jeesus huomasi sen, väistyi hän sieltä pois.
Ja monet seurasivat häntä, ja hän paransi heidät kaikki"
Mark. 3:1-6 kuuluu näin: "Ja hän meni taas synagoogaan, -
ja siellä oli mies, jonka käsi oli kuivettunut.
Ja voidakseen nostaa syytteen häntä vastaan he pitivät häntä silmällä, -
parantaisiko hän miehen sapattina.
Niin hän sanoi miehelle, jonka käsi oli kuivettunut: "Nouse ja astu esille".
Ja hän sanoi heille: "Kumpiko on luvallista sapattina: -
hyvääkö tehdä vai pahaa, pelastaako henki vai tappaa se?"
Mutta he olivat vaiti.
Silloin hän katsahtaen ympärilleen loi vihassa silmänsä heihin, -
murheellisena heidän sydämensä paatumuksesta, ja sanoi sille miehelle:
"Ojenna kätesi". ... ja hänen kätensä tuli jälleen terveeksi.
Ja fariseukset lähtivät ulos ja pitivät ...neuvoa häntä vastaan"
Vilkaistaan vielä Luukkaankin evankeliumia, jotta voimme -
vertailla näitä toisiinsa ja löytää eri vivahteita analysoitavaksi.
Luuk. 6:6-11 sanoo: "Ja toisena sapattina hän meni synagoogaan -
ja opetti; ja siellä oli mies, jonka oikea käsi oli kuivettunut.
Ja keksiäkseen jotakin, mistä häntä syyttäisivät, kirjanoppineet ja -
fariseukset pitivät häntä silmällä, parantaisiko hän sapattina.
Mutta hän tiesi heidän ajatuksensa ja sanoi miehelle, jonka käsi oli -
kuivettunut: "Nouse ja astu esille". Ja hän nousi ja astui esille.
Niin Jeesus sanoi heille: "Minä kysyn teiltä: kumpi on luvallista sapattina:
hyvääkö tehdä, vai tehdä pahaa, pelastaako henki, vai hukuttaa?"
Ja hän katsoi ympärilleen heihin kaikkiin ja sanoi miehelle: -
"Ojenna kätesi". Mies teki niin, ja hänen kätensä tuli jälleen terveeksi.
Mutta he vimmastuivat kovin ja puhelivat keskenään, -
mitä heidän olisi tehtävä Jeesukselle."
Voimme nyt yhdistää eri vivahteita ja nähdä suuremman kokonaisuuden.
Ensimmäiseksi nostan esiin asian, jota olen paljon korostanut.
Teen sen tarkoituksella, sillä Jumalan sanakin painottaa sitä.
Eli: Jeesus opetti Jumalan sanaa. Kirjataan tämäkin muistiin.
JEESUS OPETTI JUMALAN SANAA
Jeesus siis opetti Jumalan sanaa.
Haluan painottaa sitä, koska Ihmiset välillä unohtavat -
Jeesuksen olleen ensi sijassa Jumalan sanan opettaja -
ja sanan julistaja, ja vasta sen jälkeen parantaja.
Usein ihmiset tulevat seurakuntaan kokeakseen parantumisihmeen HETI.
Mutta voimme nähdä ihmisten tulleen Jeesuksen luo ensin kuullakseen -
Jumalan sanan opetusta, ja vasta sen jälkeen seurasi parantuminen.
Halutessamme kuulla Jumalan sanaa, alkaa sana tekemään meissä ihmeitä!
Jos käymme srk:ssa vain kokeaksemme ihmeen, -
painotamme asioita väärin.
Jumala haluaa meidän ennen kaikkea tulevan kuulemaan Hänen sanaansa.
Sana herättää uskomme, josta syntyy odotus, kaipaus ja lopulta ihme!
Jumala pitää tätä tärkeänä, koska asia ilmenee monista kertomuksista.
Jeesus oli siis synagogassa opettamassa Jumalan sanaa.
Seuraava huomioitava asia löytyy kohdasta Luuk. 6:7, eli: -
"Ja keksiäkseen jotakin, mistä häntä syyttäisivät, kirjanoppineet ja -
fariseukset pitivät häntä silmällä, parantaisiko hän sapattina."
Tässä näemme esimerkin huonosta asenteesta.
Lainopettajat ja fariseukset ovat synagogassa kyllä paikan päällä, -
mutta eivät kuulemassa Jumalan sanaa, vaan lähinnä kritisoimassa!
Nykyään löytyy jopa sellainen ammattikin, kuin teatterikriitikko.
Hänen tehtävänään on käydä teatteriesityksissä, ja -
kirjoittaa niistä sen jälkeen arvosteluja eri lehtiin.
Hän analysoi esityksiä kertoen mikä niissä on hyvää, mikä huonoa.
Mutta kun me tulemme seurakuntaan kuullaksemme Jumalan sanaa, -
me emme ole teatterikriitikoiden kaltaisia...
Emme tule vain analysoimaan ja kritisoimaan saarnaa ja saarnaajaa.
Meidän on kuunneltava Jumalan sanaa, jotta Hän voi puhua meille.
Seurakunnassani tuli kerran eräs henkilö juttelemaan sanoen: -
"Saarnasi oli ihan hyvä, mutta edellisellä kerralla parempi."
Eli hän oli tullut paikalle arvioimaan saarnani tasoa.
Hän oli kuullut jo aiemmin samasta aiheesta pitämäni saarnan, mutta -
hän ei syventynyt lainkaan siihen, mitä Jumala halusi hänelle sanoa.
Astuessamme seurakuntaan kuulemaan Jumalan sanaa, -
emme ole teatterikriitikoita, emme saarnaajan arvostelijoita, -
emmekä pisteytä jumalanpalvelusta mieltymystemme mukaan...
Me otamme vastaan Jumalan sanan, ja päätämme uskoa ja syventyä siihen.
Voit lukea Markuksen evankeliumia kohdasta 6:2 eteenpäin.
En lue kohtaa tässä, mutta lainaan sitä vähän.
Se kertoo Jeesuksen käynnistä kotikaupungissaan opettamassa.
Ihmiset tiesivät Jeesuksesta, hänen sisaruksistaan ja taustoistaan...
Niinpä he närkästyivät asiasta ja torjuivat Jeesuksen!
He hämmästelivät Jeesusta ja arvostelivat kriitikon tavoin -
Jeesuksen saarnaa, olemusta ja "ihmeitä"...
Tulee ilmi, ettei Jeesus voinut tehdä siellä yhtäkään voimatekoa.
Näemme pahansuovan asenteen Jumalan sanaa kohtaan -
ja Hänen sanastaan puhuvaa ihmistä kohtaan, -
voivan jopa estää Jumalaa toimimasta.
Voit kysyä "miten niin estää?"... Ihmisten asenteen ollessa huono, -
Jumalaa ei kiinnosta käyttää voimaansa eikä näyttää hyvyyttään.
Sydämenasenteet ovat tärkeitä meidän kristittyjen elämässä!
Kyse ei ole siitä mitä teemme, vaan myös millä asenteella sen teemme.
Mitä ajattelemme sitä tehdessämme ja mitkä ovat motiivimme?
Kirjanoppineet ja fariseukset -
tulivat synagogaan arvostelemaan kuten teatterikriitikot!
He tulivat löytääkseen mitä tahansa kielteistä, josta voisi valittaa.
Ihminen, joka ei tullut paikalle saadakseen jotakin Jumalalta, -
ei Jumalalta ikävä kyllä mitään saakaan.
Surkastuneen käden omaavan miehen asenne oli toinen - ja ihme syntyi.
Jeesus puuttuu ympärillä olevien ihmisten asenteisiin myöhemmin...
Mutta "älä ole teatterikriitikko" tai "ei olla vikojen etsijöitä"...
Kirjataan ylös...
ÄLÄ OLE VIKOJEN ETSIJÄ
Älä siis ole vikojen etsijä.
Meidän tulee etsiä Jumalaa sen sijaan, että -
etsisimme vikoja saarnaajista tai muista...
Seuraava asia jonka tästä kertomuksesta voimme nähdä -
on se tapa, jolla lainoppineet ja fariseukset toimivat.
He olivat väijymässä sitä, parantaisiko Jeesus myös sapattina.
Heidän käsityksensä oli, ettei sairaita saanut sapattina parantaa.
Vanhan Testamentin mukaan sapattina ei tullut tehdä työtä, -
mutta siellä ei sanota, etteikö Jumala haluaisi silloin parantaa sairaita.
Raamatun mukaan Jumala on niiden ihmisten parantaja, -
jotka pysyvät Hänen sanalleen kuuliaisina - sapattia ei mainita.
He olivat vääristelleet Jumalan sanaa vastaamaan omaa käsitystään.
Heidän mielestään Jeesuksen tuli toimia heidän käsityksensä mukaan.
He olivat paikalla varmistaakseen oman käsityksensä toteutumisen.
Meidänkin tulee olla tässä asiassa tarkkana!
Kuullessamme Jumalan sanaa saarnattavan, -
päämääränä ei ole saada vahvistusta vain omille käsityksillemme.
Tärkein kysymys on se, jakaako saarnaaja Jumalan sanaa.
Omat käsityksemme ja mielipiteemme eivät voi toimia mittatikkuina.
Jos selviää, että joku käsityksemme ei ole Jumalan sanan mukainen, -
meidän tulee sanoa: "Selvä, olen valmis muuttamaan käsitykseni."
Tämä on heikkous, johon olen aika ajoin törmännyt.
Kristittyjen omat käsitykset ovat välillä erittäin piintyneitä, ja -
silloin niitä on hyvä analysoida vertaamalla Jumalan sanaan.
Näihin miehiin oli iskostunut vankka käsitys siitä, -
ettei sairaiden parantaminen sapattina ollut sallittua.
Jeesus toimi vastoin heidän käsitystään eikä huomioinut sitä, -
sillä hän halusi näyttää Jumalan olevan antelias ja hyvä.
Meidän ei pidä kysyä, sopiiko srk:n opetus omiin käsityksiimme vai ei.
Meidän tulee kysyä, onko opetus varmasti Jumalan sanan mukaista.
Seuraavana tässä tarinassa on Jeesuksen käyttämä esimerkki, -
jossa hän vertaa parantumista lampaan kuoppaan putoamiseen.
Luen uudestaan kohdan, joka kertoo tästä, -
eli Matt. 12:11-12.
"Niin hän sanoi heille: "Kuka teistä on se mies, -
joka ei, jos hänen ainoa lampaansa putoaa sapattina kuoppaan, -
tartu siihen ja nosta sitä ylös?
Kuinka paljon suurempiarvoinen onkaan ihminen kuin lammas!"
Hän kuvailee tilannetta, jossa lampaan pudottua kuoppaan -
on selvää, että lammaspaimen nostaa sen takaisin ylös - myös sapattina!
Vanhan Testamentin aikaan ei sapattina saanut tehdä työtä, -
mutta ihmisen auttaminen ja parantaminen on -
Jumalan mielen mukaista ja sallittua ihan kaikkina päivänä.
Joku voi välillä kysyä: "Jumala, milloin haluat parantaa minut?"
Hän haluaa parantaa heti, olipa päivä sapatti tai mikä tahansa muu.
Sinun ei tarvitse odottaa tiettyä päivää, vaan se päivä on tänään!
Raamatun mukaan - tänään on pelastuksen päivä, -
ja se tarkoittaa myös parantumistamme.
Jeesuksen mukaan, voimme suhtautua parantamiseen -
samalla tavalla kuin lampaan auttamiseen.
Jumala haluaa parantaa aivan kuten paimen, joka auttaa lammastaan.
Hän tarkkaa meitä aina tuntien myötätuntoa meitä kohtaan, ja -
vaikeuksissa Hän haluaa auttaa meitä - joka päivä ja joka hetki.
Tämä on olennainen periaate.
Tarkastellaan vielä tätä kertomusta, jossa Jeesus jatkaa: -
" Kuinka paljon suurempiarvoinen onkaan ihminen kuin lammas!
Sentähden on lupa tehdä sapattina hyvää." Eli - lupa tehdä hyvää....
Mitä hyvää Jeesus teki? Hän paransi tämän miehen.
Eli parantaminen on siis hyvää... Joku voi kysyä: -
"Mitä uutta tuossa on? Eikö tuo ole itsestään selvää?"
Olen huomannut, että ihmiset eivät aina pidä parantumista kovinkaan -
tarpeellisena, eikä asiana jota Jumala haluaisi tehdä...
Ap.t. 10:38 sanoo "te tiedätte, kuinka Jumala Pyhällä Hengellä ja voimalla -
oli voidellut Jeesuksen Nasaretilaisen, hänet, joka vaelsi ympäri -
ja teki hyvää ja paransi kaikki perkeleen valtaan joutuneet; -
sillä Jumala oli hänen kanssansa." Eli Jeesus teki hyvää ja paransi...
Jumala on yksinkertaisesti jakanut kuvan ikäänkuin kahteen osaan.
Isä Jumala ja Jeesus ovat yhdellä puolella, Paholainen taas toisella.
Jeesuksen puolella on parantaminen ja hyvän tekeminen, -
Paholaisen puolella ovat sairaudet ja ihmisten sitominen eri tavoin...
Tästä näemme, että Jumala ei suunnitellut sairauksia meille, -
jotka olemme antaneet elämämme ja kuuliaisuutemme Hänelle.
Jopa silloin kun ihminen joutuu tuomittavaksi, kyse ei ole -
Jumalan suunnitelmasta vaan ihmisen valitsemasta tottelemattomuudesta.
Näemme, kuinka Jeesus kulki ympäri maata parantaen ja tehden hyvää.
Kirjaan ylös: Jeesus teki hyvää ja paransi.
JEESUS TEKI HYVÄÄ = PARANSI
Eli Jeesus teki hyvää ja paransi. Muistan erään saarnaajan -
kertoman tarinan henkilöstä, jolle hänkin oli puhunut tästä aiheesta.
Mies uskoi Jumalan tahtovan ehkä sairauden kautta opettaa -
hänelle pitkämielisyyttä, kärsivällisyyttä, tai muuta...
Tai sitten sairaus oli osa Jumalan arvaamatonta suunnitelmaa...?
Analysoidaan hieman. Mainitsemani saarnamies lähti siis tapaamaan -
tätä sairasta, joka epäili Jumalan tahtoa parantaa hänet.
Hänen saapuessaan sinne, mies makasi sairaana vuoteessaan.
Koko hänen yöpöytänsä pursui lääkkeistä. Saarnaaja sanoi: -
"Jos kerran uskot noin, niin miksi taistelet Jumalan tahtoa vastaan?"
Heitä lääkkeesi pois! Miksi kiellät oman halusi parantua?"
Halu parantua on ihmiseen ikäänkuin sisään rakennettu.
Ehkä joidenkin vanhojen perinteiden mukaan, meidän tulee -
aina vaan kärsiä, jotta Jumala voi sen kautta meitä opettaa..."
Mutta ensi sijassa Jumala opettaa meitä sanansa kautta -
ja sydämessämme asuvan Pyhän Henkensä kautta.
Jeesus ei ole missään sanonut lähettävänsä meille sairauksia, -
jotka opettaisivat meitä! Hän sanoi lähettävänsä -
oman Henkensä ja Jumalan sanan, joiden kautta saisimme opetusta.
Raamattu sanoo selkeästi, että sairauksien takana on Paholainen.
Jatketaan eteenpäin...
Katsotaan kuinka Jeesus käyttäytyi niitä ihmisiä kohtaan, -
joiden asenteet olivat väärät.
Katsotaan kohtaa Mark. 3:4-5, jota ennen -
fariseukset olivat tarkkailleet, parantaisiko Jeesus sapattinakin.
"Ja hän sanoi heille: "Kumpiko on luvallista sapattina: -
hyvääkö tehdä vai pahaa, pelastaako henki vai tappaa se?"
Mutta he olivat vaiti.
Silloin hän katsahtaen ympärilleen loi vihassa silmänsä heihin, -
murheellisena heidän sydämensä paatumuksesta"
Raamatussa ei ole usein mainittu -
Jeesuksen olleen kenellekään vihainen. Saatat ihmetellä sitä.
Tässä tilanteessa Jeesus katsoi heitä vihaisena ja -
oli surullinen heidän sydämensä kovuudesta... Mutta miksi?
He tulivat paikalle kriittisellä asenteella ja edellyttäen, että -
kaikki tehtäisi vain heidän omien käsitystensä mukaan.
Heidän ajatustapansa oli erittäin kova ja joustamaton, ja siksi -
he koko aika etsivät Jeesuksesta jotain kritisoitavaa tai alentavaa.
Uskon Jumalan ajatelleen samoin; puhutaanhan Jumalan vihastakin.
Ne jotka kantavat sydämessään tällaista asennetta, -
eivät voi odottaa Jumalan siunausta, vaan pikemminkin vihaa.
Jeesus ei pidä kovasydämisistä ihmisistä, -
jotka eivät halua muuttua eivätkä ottaa Jumalan sanaa vastaan.
Sellaiset ihmiset pitävät jyrkästi kiinni omista käsityksistään, -
mutta Jeesus haluaa meidän olevan valmiita myös muuttumaan.
Mennään taas eteenpäin.
Katsotaan, mitä konkreettista Jeesus tässä tekee...
Matt. 12:13 sanotaan: -
"Sitten hän sanoi miehelle: "Ojenna kätesi!"
Ja hän ojensi; ja se tuli entiselleen, terveeksi niinkuin toinenkin."
Kuvitellaan asiaa.
Nykyään emme ehkä näe juuri tämäntyyppistä vammaa kenelläkään.
Jos ihmisellä oli käsi "kuivunut", kyse oli luultavasti -
jonkinlaisesta lihassurkastumasta tai muusta... sitä ei voida tietää.
Toisen käden kohdalla riippui kuivettunut ruumiinjäsen, -
joka ei liikkunut eikä toiminut, vaan ainoastaan roikkui vierellä.
Sitten tulee Jeesus ja sanoo: "Ojenna kätesi."
Moni voisi ihmetellen sanoa, että "Mikä kumman käsky tuo nyt on..!"
Käden lihakset voivat olla niin surkastuneet, että käsi ei liiku.
Ja siinä tilanteessa Jeesus sanoo: "Ojenna kätesi."
Jumala näkee asiat hieman toisin kuin mihin me olemme tottuneet, -
ja Hän puhuu olemattomista asioista kuin olevista. Niinpä -
Jeesus voi sanoa: "Ojenna kätesi", sillä tervettä kättä voi ojentaa.
USKO, että Jumalan voima on päällä ja Hän on lahjoittanut terveyden!
Näemme, kuinka tämä kertomuksen tilanne etenee.
"Sitten hän sanoi miehelle: "Ojenna kätesi!" Ja hän ojensi; "
Tärkeätä on se, että mieskin teki asian eteen jotakin.
Hän ei seissyt vain apaattisena odottaen Jeesuksen parantamista.
Jeesuksen sanoessa "Ojenna kätesi", mies tekee niin ja ojentaa sen.
Olen itsekin nähnyt tämänkaltaisia ihmeitä.
Seurakunnan kokouksissa on käynyt mm. liikuntaongelmaisia ihmisiä.
Nyt nousee mieleen eräs nainen, jolla oli todella kipeät lonkat.
Me molemmat laitoimme kätemme hänen lonkkansa sivuille.
Rukoilin hänen puolestaan ja käskin hänen vaivaansa katoamaan, -
jotta lonkka paranisi ja alkaisi jälleen toimia normaalisti.
Kannustin häntä nousemaan ja heti lähtemään liikkeelle.
Uskoen Jumalan voimaan, hän otti ensin askeleen, sitten toisen jne.
Käveltyään hetken, kivut katosivat ja hän alkoi ylistämään Jumalaa!
Tällaisia ihmeitä Jumala haluaa tehdä! Tartu tähän sinäkin -
ja USKO, että Jumala on sinut parantanut! Muu periaate on sama...
Eli - kirjaan tämänkin ylös.
ALA TEHDÄ SITÄ, MITÄ ET AIEMMIN PYSTYNYT TEKEMÄÄN
Ala siis tekemään sellaista, mihin et aiemmin kyennyt.
Jeesus antaa miehen ojentaa kätensä, ja niin tapahtuu ihme!
Nämä ovat tärkeitä asioita, jotka kannattaa aina huomioida.
Sinun on tärkeätä pitää mielessäsi, mitä Jumala puhuu sanassaan.
Ota vastaan ne periaatteet ja anna niiden muuttaa elämäsi -
ja avata silmäsi näkemään, että Jumala on sinun parantajasi.
Näin ohjelman lopussa, haluan taas rukoilla yhdessä kanssasi, sillä -
Jumala on sinun parantajasi.
Isä, pyydän että sinun parantava voimasi koskettaa kaikkia katsojia.
Isä, uudista heidän elimistönsä ja ruumiinsa.
Käsken lonkka-, selkä- ja muiden särkyjen kadota Jeesuksen nimessä.
Onko joku vaivasi estänyt sinua toimimasta? Ala tekemään sitä NYT.
Jumalan parantava voima sanoo: "Olet vapautunut sairaudestasi"
Liikuta kehoasi rohkeasti, sillä Jumala on parantajasi.
Tartu tähän kiinni ja usko! Tee sitä, mitä et aiemmin voinut tehdä.
Ole siunattu - näemme jälleen.
Tallinnan Hoosianna-seurakunnan parantumiskoulu
Suomennos: Irene Tarkka